EkBass/fiwiki-20250220-pages-articles huggingface dataset:
Jason Akeson

Jason Akeson (s. 3. kesäkuuta 1990) on kanadalainen jääkiekkoilija. == Ura == === Junioriura === Akeson pelasi vuosina 2006–2008 CJHL-joukkue Cumberland Gradsissa. Hän teki yhteensä 114 pistettä 88 pelissä. Kaudella 2007–2008 Akeson pelasi 13 ottelua OHL-joukkue Kitchener Rangersissa. Hän syötti niissä kaksi maalia. Akeson palasi Kitcheneriin kaudella 2008–2009, jolloin pelasi ensimmäisen kokonaisen kautensa OHL:ssä. Kitchener jäi keskisen divisioonan viimeiseksi, josta huolimatta Akeson pelasi onnistuneen kauden tehden 56 pelissä 64 pistettä. Hänet nimettiin liigan toiseen tähdistöön. Kaudella 2009–2010 hänen tililleen kertyi 80 pistettä hänen pelatessaan Jeff Skinnerin ja Jeremy Morinin välissä. Hän pelasi kaudella 56 peliä. Pudotuspeleissä hän pelasi 20 ottelua, joissa teki 19 pistettä. Viimeisellä OHL-kaudellaan 2010–2011 Akeson jakoi liigan pistepörssin voiton Tyler Toffolin kanssa 108 pisteellä. Hän sijoittui liigan syöttöpörssin ensimmäiseksi 84 syötöllään. Akeson nimettiin liigan herrasmiespelaajaksi hänen istuttuaan jäähyllä vain 23 minuutin ajan. Hänelle annettiin myös Leo Lalonde Trophy, joka annetaan liigan parhaalle yli-ikäiselle pelaajalle. === Ammattilaisura === Akeson teki Philadelphia Flyersin kanssa kolmen vuoden tulokassopimuksen, joka julkaistiin 2. maaliskuuta 2011. Hän pelasi ensimmäiset kaksi ammattilaiskauttansa AHL:ssä Adirondack Phantomsissa, jossa hän oli molempien kausien aikana joukkueen sisäisen pistepörssin ykkönen. Hän pääsi tekemään NHL-debyyttinsä 27. huhtikuuta 2013 Flyersin kauden viimeisessä runkosarjaottelussa Ottawa Senatorsia vastaan. Hän teki ottelussa myös ensimmäisen maalinsa ohittaessaan NHL-uransa ensimmäisellä laukauksessa Senatorsin maalivahtina olleen Craig Andersonin. Hän pelasi myös kauden 2013–2014 Adirondackissa lukuun ottamatta kauden viimeistä runkosarjaottelua, johon hänet nostettiin Philadelphiaan. Hän jäi Philadelphiaan pelaamaan myös pudotuspeleihin, joissa joukkue tippui ensimmäisen kierroksen jälkeen New York Rangersille Akesonin tehtyä kaksi maalia. == Palkinnot == * Valittiin OHL:n toiseen tähdistöön kaudella 2008–2009 * Eddie Powers Memorial Trophy 2010–2011 (OHL:n pistepörssin voittaja) * Jim Mahon Memorial Trophy 2010–2011 (OHL:n eniten pisteitä tehnyt oikea laitahyökkääjä) * Leo Lalonde Memorial Trophy 2010–2011 (paras yli- ikäinen pelaaja OHL:ssä) * William Hanley Trophy 2010–2011 (eniten urheilijamainen pelaaja OHL:ssä) == Lähteet == * Luokka:Kanadalaiset jääkiekkoilijat Luokka:Vuonna 1990 syntyneet Luokka:Elävät henkilöt
Lori Grimes

Lori Grimes on kuvitteellinen hahmo yhdysvaltalaisessa sarjakuvassa The Walking Dead sekä samannimisessä televisiosarjassa. Hahmoa näyttelee televisiosarjassa Sarah Wayne Callies. ==Sarjakuvassa == Sarjakuvassa Lori asui Cynthianassa, Kentuckyssa yhdessä poikansa Carlin ja miehensä Rickin kanssa. Maailman romahtaessa hän lähti poikansa ja miehensä parhaan ystävän Shane Walshin kanssa kohti Atlantaa turvapaikan toivossa, Rickin ollessa heidän kotikaupungissaan sairaalassa koomassa ampumisen seurauksena. Lorille kehittyi seksisuhde Shanen kanssa. Lori nähdään ensimmäistä kertaa sarjakuvan numerossa 2, jossa hän on muiden selviytyjien kanssa leirillä, lähellä Atlantan kaupunkia. Rickin tullessa takaisin, Lori ja Carl tulevat onnelliseksi ja Lori hylkää Shanen, joka tulee mustasukkaiseksi. Numerossa 7 käy ilmi, että Lori on raskaana ja Rick saa tietää hänestä ja Shanesta. Numerossa 39 Lorin lapsi syntyy. Lori kuolee myöhemmin numerossa 48 Kuvernöörin hyökkäyksessä, kun Lilly ampuu häntä. == Televisiosarjassa == Televisiosarjassa Lori lähtee sarjakuvan tapaan Carlin ja Shanen kanssa kohti Atlantaa Rickin jäädessä sairaalan. Lorille kehittyy suhde Shanen kanssa. Myöhemmin Rickin tullessa takaisin, Lori jättää Shanen, joka tulee hyvin mustasukkaiseksi. Sarjan toisella tuotantokaudella Lori saa tietää olevansa raskaana. Hän salaa sen aluksi kaikilta, mutta myöhemmin Rick ja muut saavat kuulla asiasta. Kolmannella tuotantokaudella jaksossa Tappaja sisälläni, Lorin synnytys alkaa, mutta hän ei kykene synnyttämään normaalisti, joten Maggie Greene suorittaa Lorille keisarilaikkauksen, jossa tämä kuolee. Lori nähdään kauden myöhemmissä jaksoissa, kun Rick alkaa nähdä hänestä hallusinaatioita, mutta ne loppuvat jaksossa. == Aiheesta muualla == *Lori Grimes Internet Movie Databasessa *Sarjakuvan Lori Grimes The Walking Dead Wikissä *Televisiosarjan Lori Grimes The Walking Dead Wikissä Luokka:Sarjakuvahahmot Luokka:The Walking Deadin hahmot
Anna Meares

Anna Maree Devenish Meares (s. 21. syyskuuta 1983 Blackwater, Queensland) on australialainen ratapyöräilijä. Hän on kaksinkertainen olympiavoittaja ja kymmenenkertainen maailmanmestari. Hän on pituudeltaan 165 cm. Meares voitti Ateenan olympialaisissa 2004 kultaa 500 metrin aika-ajossa maailmanennätysajalla 33,952. Eräajossa hän sai pronssia. Pekingin olympialaisissa 2008 hän saavutti eräajossa hopeaa. Lontoossa 2012 hän voitti eräajossa kultaa, sai joukkuesprintissä pronssia ja oli keirinissä viides. Rio de Janeirossa 2016 hän saavutti keirinissä pronssia. Meares on voittanut 500 metrin aika-ajossa maailmanmestaruuden 2004, 2007, 2010 ja 2012 sekä saanut MM-hopeaa 2005, 2006, 2009, 2014 ja 2015. Eräajon maailmanmestaruuden hän voitti 2011, sai hopeaa 2004 sekä pronssia 2005, 2007 ja 2012. Joukkuesprintissä hän saavutti MM-kultaa 2009, 2010 ja 2011, hopeaa 2012 sekä pronssia 2007 ja 2015. Keirin-ajossa hän voitti maailmanmestaruuden 2011, 2012 ja 2015, sai MM-hopeaa 2003, 2014 ja 2016 sekä pronssia 2007. Nuorten maailmanmestaruuden hän voitti 500 metrillä 2001. Meares saavutti Manchesterin Kansainyhteisön kisoissa 2002 pronssia eräajossa. Melbournessa 2006 hän sai kultaa 500 metrin aika-ajossa ja hopeaa eräajossa. Delhin Kansainyhteisön kisoissa 2010 hän voitti kultaa 500 metrin aika-ajossa, eräajossa ja joukkuesprintissä. Glasgow'ssa 2014 hän sai hopeaa eräajossa. Anna Mearesin sisar Kerrie Meares on ratapyöräilyn MM-mitalisti. == Lähteet == == Aiheesta muualla == Luokka:Australialaiset ratapyöräilijät Luokka:Australialaiset olympiavoittajat Luokka:Vuonna 1983 syntyneet Luokka:Elävät henkilöt
Kranjska

Slovenian perinteinen aluejako 1 Primorska; Kranjska: 2a Gorenjska 2b Notranjska, 2c Dolenjska 3 Koroška; 4 Štajerska; 5 Prekmurje Kranjska (; ; ) on historiallinen Slovenian osa. Kranjska on jaettu kolmeen pienempään osaan: Gorenjskaan, Notranjskaan ja kiistanalaisempaan Dolenjskaan. Kransjka oli 1800-luvulla keskeinen paikka Itävallan keisarikunnasta eroa halunneille nationalisteille. Kransjkan aluetta ovat hallinneet monet hallitsijat, kunnes vuonna 1335 Habsburgin suku otti vallan. Alue pysyi muutamia lyhyitä katkoja lukuun ottamatta suvun hallussa vuoteen 1918. == Lähteet == Luokka:Slovenian perinteinen aluejako
Lay Me Down

Lay Me Down on ruotsalaistuottaja Aviciin kappale. Kappaleen sanoittivat Avicii, Ash Pournouri, Nile Rodgers sekä Adam Lambert ja se on mukana Aviciin True-debyyttialbumilla. Yhdysvaltalainen laulaja-lauluntekijä Adam Lambert esittää kappaleen sanat. Kappale julkaistiin albumin viidentenä ja viimeisenä singlenä 21. huhtikuuta 2014. Kappale esitetään vuoden 2014 Lipton Ice Tea- televisiomainoksessa. ==Lähteet== Luokka:Vuoden 2014 kappaleet Luokka:Aviciin kappaleet
Damon Severson

Damon Severson (s. 7. elokuuta 1994) on kanadalainen jääkiekkoilija, joka pelaa NHL-seura Columbus Blue Jacketsissa. Hän on New Jersey Devilsin toisen kierroksen varaus vuodelta 2012. == Ura == Severson pelasi WHL-joukkue Kelowna Rocketsissa ennen kuin teki kolmen vuoden tulokassopimuksen Devilsin kanssa 6. syyskuuta 2012. Ensimmäisellä ammattilaiskaudellaan Severson ansaitsi harjoitusleirin jälkeen paikan Devilsin avauskokoonpanossa kaudella 2014–2015. Hän teki NHL-debyyttinsä 9. lokakuuta 2014 Philadelphia Flyersia vastaan Wells Fargo Centerissä. Ensimmäisen pisteensä hän sai syöttöpisteen muodossa 11. lokakuuta Florida Panthersia vastaan. Hän teki myös ensimmäisen maalinsa samassa ottelussa kuusi minuuttia myöhemmin iskiessään kiekon ohi Roberto Luongon. Tulokaskaudellaan Severson joutui joulukuussa kuukaudeksi sivuun, kun hänen nilkkansa murtui hänen blokattuaan Aleksandr Ovetškinin laukauksen. Kesäkuussa 2023 Devils kauppasi Seversonin Columbus Blue Jacketsiin vaihdossa kolmannen kierroksen varausvuoroon vuoden 2023 varaustilaisuudessa. Siirron jälkeen Severson teki Blue Jacketsin kanssa kahdeksanvuotisen ja yhteensä 50 miljoonan dollarin arvoisen sopimuksen. https://www.sportsnet.ca/nhl/article/devils-blue-jackets-agree-to-sign-and- trade-for-defenceman-damon-severson/ == Lähteet == * === Viitteet === Luokka:Kanadalaiset jääkiekkoilijat Luokka:Columbus Blue Jacketsin pelaajat Luokka:New Jersey Devilsin varaamat pelaajat Luokka:Vuonna 1994 syntyneet Luokka:Elävät henkilöt
Universidade do Estado de Minas Gerais

Minas Geraisin osavaltionyliopisto (port. Universidade do Estado de Minas Gerais; UEMG) on yliopisto Minas Geraisin osavaltiossa Brasiliassa. Sen päärakennus on Belo Horizonten kaupungissa, mutta yliopistolla on toimintaa myös 12 pienemmällä paikkakunnalla. == Lähteet == Luokka:Brasilian yliopistot Luokka:Bahia
Forza Horizon 2

Forza Horizon 2 on Microsoft Studiosin julkaisema avoimen pelimaailman ajopeli, joka julkaistiin alun perin Pohjois-Amerikassa 30. syyskuuta 2014 Xbox 360:lle ja Xbox Onelle. Peli on jatkoa vuonna 2012 ilmestyneelle Forza Horizonille ja osa Forza Motorsport -pelisarjaa. Pelissä pelaaja voi ajella vapaasti avoimessa pelimaailmassa ja osallistua kilpailuihin ja erilaisiin tapahtumiin edetäkseen pelissä. Pelissä uutena asiana on dynaaminen säävaihtelu. Peli sisältää myös moninpelin, sekä paikallisen että verkossa pelattavan. Peli on saanut positiivisen vastaanoton. Pelin Xbox One-versiolla on GameRankingsissa keskiarvona 86.03 % ja Metacriticissä 86/100. IGN antoi pelille arvosanaksi 9/10, Eurogamer 9/10, Official Xbox Magazine 8/10, ja Computer and Video Games 9/10. Suomessa Gamereactor antoi pelille arvosanaksi 8/10, Suomen IGN 9.1/10, V2.fi 4.5/5 ja Dome.fi 4.5/5. == Lähteet == == Aiheesta muualla == * Luokka:Vuoden 2014 videopelit Luokka:Xbox 360 -pelit Luokka:Xbox One -pelit Luokka:Avoimen pelimaailman pelit Luokka:Forza Motorsport
Afrikantaateli

Afrikantaateli (Phoenix reclinata) on taateleihin kuuluva palmupuu. Se kasvaa usein monirunkoisena ja pensasmaisena ja on 7,6–15 metriä korkea. Sitä tavataan jokien varsilla ja soilla lähes koko Afrikassa. == Kuvaus == Afrikantaateli muodostaa usein tiheän pensasmaisen kasvuston, josta kasvaa useampia runkoja. Puu kasvaa yleensä 7,6–15 metriä korkeaksi. Ruskeat rungot yleensä kaareutuvat poispäin kasvuston keskustasta. Afrikantaatelin ulkonäkö voi olla kuitenkin vaihteleva. Jotkin yksilöt ovat esimerkiksi vain yksirunkoisia. Rungon kruununa on väritykseltään tummanvihreästä keltavihreään olevia liuskoihin jakautuneita lehtiä. Lehdet ovat 2,4–4,5 metriä pitkiä ja noin 0,9 metriä leveitä ja kaareutuvat maata kohti. Afrikantaateli on kaksikotinen kasvi. Heteet tuottavat runsaasti siitepölyä, ja oranssin ruskeat hedelmät kypsyvät myöhemmin. Ovaalinmuotoiset hedelmät ovat pienemmät kuin välimerentaatelin. == Levinneisyys ja elinympäristö == Afrikantaatelia kasvaa luonnollisesti lähes koko Afrikassa Etelä-Afrikasta Egyptiin. Sen luonnollisiin elinympäristöihin kuuluvat jokien rannat ja suot, mutta sitä kasvaa satunnaisesti myös ruohikoilla, joissa pohjavesi on tarpeeksi korkealla. == Lähteet == == Aiheesta muualla == * Suomen Lajitietokeskus: Afrikantaateli (Phoenix reclinata) * Kassu – Kasvien suomenkieliset nimet: Afrikantaateli (Phoenix reclinata) * UniProt: Taxonomy - Phoenix reclinata Luokka:Taatelit
Klortsoksatsoni

Klortsoksatsoni on lihasrelaksantti jota käytetään lihasjännityksen ja siitä johtuvan kivun hoitoon. Sitä voidaan käyttää myös akuuttiin lihasperäiseen päänsärkyyn. Tuotenimet ovat Muscol ja Parafon Forte, joissa on lisäksi parasetamolia, joka on kipulääke. Lääke toimii selkärangan kautta lieventäen refleksejä. Mahdollisia sivuvaikutuksia ovat sekavuus, pyörtymisen tunne, väsymys, oksentelu ja maksan vajaatoiminta. Parasetamolin käyttö klortsoksatsonin kanssa voi olla maksatoksista, joten sen käyttöä ei suositella. Luokka:Lihasrelaksantit Luokka:PKV-lääkkeet
Korkeasaari (täsmennyssivu)

Korkeasaari voi tarkoittaa muiden muassa seuraavia: * Korkeasaari, saari Helsingissä * Korkeasaaren eläintarha, eläintarha Helsingissä Korkeasaari- nimisellä saarella * Korkeasaari, Nelosella vuodesta 2022 alkaen esitetty televisiosarja * Korkeasaari, saari Espoon Westendin edustalla * Korkeasaari, saari Lappajärvessä Suomessa * Korkeasaari, saari Evijärvessä Suomessa * Korkeasaari, saari Kyyjärvessä Suomessa * Korkeasaari, saari Kannonkoskella Suomessa * Korkeasaari, saari Viitasaarella Suomessa * Korkeasaari, saari Pielavedellä Suomessa * Korkeasaari, saari Saittajärvessä Suomessa
Patrick Gordon Walker

Patrick Chrestien Gordon Walker tai Gordon-Walkerin paroni CH, PC (7. huhtikuuta 1907 – 2. joulukuuta 1980) oli brittiläinen työväenpuolueen poliitikko. Hän oli Britannian parlamentin jäsen miltei 30 vuotta ja toimi ministerinä useaan otteeseen. Walker opiskeli historiaa ja yhteiskuntatieteitä Oxfordin yliopistossa ja Saksassa. Hän sai toisen maailmansodan aikana sujuvan saksantaitonsa ansiosta hoitaakseen Natsi-Saksaan suunnattuja BBC:n radiolähetyksiä. Walker valittiin parlamentin alahuoneeseen ensi kertaa vuonna 1945. Hän toimi siirtomaaministerinä Clement Attleen johtamassa hallituksessa 1950–1951.Möller, Knud: ”Gordon-Walker, Patrick (1907)”, teoksessa Walker toimi ulkoministerinä Harold Wilsonin hallituksessa lyhyen aikaa, lokakuusta 1964 tammikuuhun 1965. Huhtikuussa 1967 Wilson nimitti hänet ensin salkuttomaksi ministeriksi ja pian opetusministeriksi, joka tehtävä jatkui huhtikuuhun 1968 asti. Walker jäi pois parlamentista 1974 ja sai samana vuonna paronin arvon. Hän toimi vielä lyhyen aikaa europarlamentaarikkona 1970-luvun loppupuolella. ==Lähteet== Luokka:Brittiläiset europarlamentaarikot Luokka:Yhdistyneen kuningaskunnan ulkoministerit Luokka:Opetusministerit Luokka:Vuonna 1907 syntyneet Luokka:Vuonna 1980 kuolleet
Osaviljelijä

Osaviljelijä oli aiemmin Suomessa henkilö, joka viljeli sopimuksella toisen omistamaa maatilaa. Kyseessä oli eräänlainen vuokrasopimus. == Sopimuksen sisältö == Talonomistaja, joka ei itse halunnut viljellä tilaansa, saattoi antaa sen viljeltäväksi toiselle henkilölle osuutta vastaan talon tuloista. Tavanomainen korvaus oli sellainen, että osaviljelijä suoritti talonomistajalle vuokrana puolet sadosta luonnossa eli tavarasuorituksena. Vuokrasuhteen luonnetta säänteli yleensä maan tapa, koska kirjoitettua lainsäädäntöä ei ollut. Tämä merkitsi sitä, että osaviljelystä sovittaessa oli tarkasti määriteltävä kaikki talon asukkuutta koskevat ehdot. == Sopimusosapuolten velvollisuudet == Ellei toisin ollut sovittu, osaviljelijän velvollisuutena oli täyttää kaikki ne tehtävät, jotka kuuluivat maan säännölliseen viljelemiseen ja maatilan tarpeelliseen kunnossapitoon, mutta siementen ja rakennusaineiden hankkiminen ja toimittaminen kuului puolestaan omistajan tehtäviin. Tilan uudisrakennukset eivät kuuluneet osaviljelijälle, paitsi jos tästä oli sovittu. Tilan menoista tuli omistajan suorittaa rahamaksut, mutta osaviljelijän tuli suorittaa se, mikä voitiin maksaa työllä. Sellaiset erät, jotka oli suoritettava luonnossa eli tavarana, kuuluivat puoliksi kummallekin osapuolelle. Rehu, lanta ja muut tarveaineet oli käytettävä tilalla eikä kumpikaan osapuoli saanut viedä niitä pois ilman toisen lupaa. Sopimuksen päättyessä osaviljelijän tuli jättää talo yhtä hyvässä kunnossa kuin hän otti sen vastaan sopimuksen alkaessa. Olosuhteiden selvittämistä varten pidettiin säännöllinen tulo- ja lähtökatselmus. == Lähteet == Luokka:Suomen maatalouden historia
Rahim Al-Haj

Rahim Al-Haj (s. 1967 Bagdad) on irakilais-yhdysvaltalainen säveltäjä. Hän on asunut Yhdysvalloissa vuodesta 2000. Hän on myös esiintynyt ud-luutun soittajana.The Living Composers Project: Rahim Al-Haj Al-Haj aloitti udinsoiton itseopiskelun 9-vuotiaana. Hän opiskeli arabiankielistä kirjallisuutta Al-Mustansiriyan yliopistossa Bagdadissa (1984–90) sekä sävellystä ja udinsoittoa Munir Bashirin ja Salim Abdul Karimin johdolla Bagdadin konservatoriossa. Hän sai diplomit kaikista kolmesta oppiaineesta. Al-Hajille on myönnetty Bagdadin konservatorion sävellyspalkinto (1988) ja 2000-luvulla myös palkintoja Yhdysvalloissa. Al-Haj on esiintynyt resitaaleissa Irakissa, Yhdysvalloissa, Bahrainissa, Egyptissä, Ranskassa, Jordaniassa, Libanonissa ja Syyriassa. Hän on myös opettanut udinsoittoa Jordaniassa. Al-Haj on säveltänyt udille lukuisia teoksia, joihin kuuluvat Baghdad, New Mexico, Chant, Childhood, Compassion, Dance of the Palms, Dream, Eastern Love, Ehnahnah, Friendship, Grey Morning, Horses, Iraqi Faces, Missing, Oak, The Second Baghdad, Sunset of the City, Warm Voice ja Yearning. == Lähteet == Luokka:Irakilaiset säveltäjät Luokka:Yhdysvaltalaiset säveltäjät Luokka:Udinsoittajat Luokka:Vuonna 1967 syntyneet Luokka:Elävät henkilöt
Let Her Go

Let Her Go on brittiläisen laulajan Passengerin säveltämä ja sanoittama kappale. Se julkaistiin heinäkuussa 2012. Kappale on Passengerin toinen single ja se on hänen kolmannelta studioalbumiltaan All the Little Lights. Kappale oli sijalla yksi 21 eri singlelistalla, mukaan lukien Suomen virallisella listalla. == Lähteet == Luokka:Vuoden 2012 kappaleet Luokka:Brittiläiset musiikkikappaleet
Maanviljelysinsinööri

Maanviljelysinsinööri oli aiemmin Suomessa valtion viranomainen, jonka tarkoituksena oli edistää maataloudessa suoritettavia vesiteknisiä töitä. == Maanviljelysinsinöörit 1920-luvun Suomessa == Maatalouden edistämistä tarkoittavien vesiteknillisten töiden suorittamista varten Suomessa oli kahdeksan maanviljelysinsinööriä ja kahdeksan apulaismaanviljelysinsinööriä. He toimivat piireittäin ja heillä oli erityiset asemapaikat, jotka olivat Helsinki, Turku, Viipuri, Joensuu, Kuopio, Vaasa, Oulu ja Rovaniemi.Asetus maanviljelysinsinööreistä (29.12.1922). === Tehtävät === Maanviljelysinsinöörien tehtävänä oli vuoden 1925 ohjesäännönMaanviljelysinsinööreistä annettu ohjesääntö 14.5.1925. mukaan laatia maatalouden tarvetta varten suunnitelmia ojitusta, vesiperäisten maiden kuivatusta, järvien laskemista, jokien perkaamista, pengerrystä, vesitystä, salaojitusta ja vesijohtoja varten sekä antaa näitä töitä koskevissa asioissa vesioikeudellisia, teknisiä ja agronomisia neuvoja ja lausuntoja. Tämän lisäksi maanviljelysinsinööri johti niitä yleisiä ja yksityisiä töitä, jotka olivat maataloushallituksen valvonnan alaisia. === Insinöörin avun hakeminen === Maanviljelysinsinöörin apua toimituksen tekoon piti erikseen hakea lähettämällä joko maanviljelysinsinöörille tai maaherralle kirjallinen hakemus ennen maaliskuun loppua sinä vuonna, kun toimitusta haluttiin. Hakemuksen sisältö oli tarkasti määrätty. Insinöörille saapuneiden tai jätettyjen hakemusten perusteella maanviljelysinsinöörin tuli laatia kutakin vuotta varten työohjelma toimitusten suorittamiseksi sekä itseään että piirissä mahdollisesti toimivia apulais- ja ylimääräisiä maanviljelysinsinöörejä varten. Työohjelma piti lähettää maataloushallituksen vahvistettavaksi ennen toukokuun alkua. === Toimituksen kustannukset === Maanviljelysinsinööri ja häntä avustava rakennusmestari olivat toimituksen aikana oikeutettuja saamaan toimituksen tilaajalta vapaan asunnon ja ylöspidon sekä päivärahaa silloisen matkustussäännön mukaisesti. Toimituksen päätyttyä maanviljelysinsinöörin oli annettava tilaajalle lasku, ja tilaajan piti maksaa laskun määrä heti. == Lähteet == === Lakiviitteet === Luokka:Suomen maatalouden historia Luokka:Suomen entiset viranomaiset ja keskusvirastot
Jo Grimond

Joseph Grimond tai Grimondin paroni, CH, CBE, TD, PC (29. heinäkuuta 1913 – 24. lokakuuta 1993), tunnettu nimellä Jo Grimond, oli brittiläinen poliitikko sekä liberaalipuolueen puheenjohtaja 1956–1967 ja väliaikaisesti vuonna 1976. Eton Collegessa koulua käynyt ja Oxfordin yliopistossa opiskellut lakimies Grimond valittiin 1950 parlamenttiin Orkneyn ja Shetlannin vaalipiiristä. Vuonna 1938 hän oli avioitunut entisen liberaalipääministerin lordi Asquithin tyttärentyttären Laura Bonham Carterin kanssa.Joyce, Peter ja Sell, Geoffrey: Biography of MP; Baron Grimond of Firth Jo Grimond , Liberal History. Viitattu 29.10.2014. Grimondista tuli parlamentin liberaaliryhmän johtaja vuonna 1957. Hän luotsasi pienehköä puoluettaan hieman vasemmalle kannatuksen piristämiseksi.Möller, Knud: ”Grimond, Joseph (1913)”, teoksessa Grimondin puheenjohtajakaudella liberaalien paikkamäärä parlamentissa kaksinkertaistui ja kannatus parani. Vuonna 1967 Grimond teki tilaa Jeremy Thorpelle. Vuonna 1976 Thorpe joutui eroamaan seksikohun takia, jolloin Grimond otti lyhyesti puheenjohtajuuden itselleen ennen David Steelin valintaa tehtävään. Poliittisen uransa jälkeen Grimond toimi rehtorina Aberdeenin ja Edinburghin yliopistoissa ja vuosina 1970–1982 Kentin yliopiston kanslerina. ==Teoksia== *The Liberal Future (1959) *The Liberal Challenge (1963) *The Referendum (Brian Nevelin ja Rex Collingsin kanssa 1975) *The Common Welfare (1978) *Memoirs (1979) *A Personal Manifesto (1983) *The St. Andrews of Jo Grimond (1992) ==Lähteet== Luokka:Brittiläiset poliitikot Luokka:Brittiläiset rehtorit Luokka:Yhdistyneen kuningaskunnan alahuoneen jäsenet Luokka:Brittiläisten puolueiden puheenjohtajat Luokka:Vuonna 1913 syntyneet Luokka:Vuonna 1993 kuolleet
Orlando Pirates

Orlando Pirates FC on eteläafrikkalainen jalkapalloseura Sowetosta, Johannesburgista. Seura on perustettu vuonna 1937. Sen nimeksi tuli Pirates vuonna 1940 elokuvan Merihaukka jälkeen. Orlando Pirates on ainoa eteläafrikkalainen joukkue, joka on onnistunut voittamaan Afrikan Mestarien liigan. Tämä tapahtui vuonna 1995. Seuran valmentajana toimii nykyisin espanjalainen José Riveiro. Seuralla on kaiken kaikkiaan yhdeksän kotimaan liigan voittoa. Orlando Piratesin paikallisvastustaja on niin ikään Johannesburgista kotoisin oleva Kaizer Chiefs FC, ja näiden kahden välisissä otteluissa on aina erityislataus. == Historiaa == Vuonna 1937 Sowetossa perustettu Orlando Pirates on yksi maan vanhimmista jalkapalloseuroista. Se on myös yksi maan menestyneimmistä seuroista. Pirates voitti National Professional Soccer Leaguen vuosina 1971, 1973, 1975 ja 1976, National Soccer Leaguen vuonna 1994 ja uudelleen nimetyn liigan eli ABSA Premier Leaguen vuosina 2001, 2003, 2011 ja 2012. Vuonna 1995 Orlando Pirates voitti historian ensimmäisen eteläafrikkalaisseurana Afrikan Mestarien liigan. Vuonna 2013 seura selviytyi myös Mestarien liigan finaaliin, mutta siellä tuli tappio egyptiläiselle Al-Ahlille. Mestarien liigan voiton jälkeen seura onnistui voittamaan myös Afrikan supercupin vuonna 1996. Syksyllä 2014 Orlando Piratesin ja maajoukkueen ykkösmaalivahti Senzo Meyiwa ammuttiin kuoliaaksi. == Lähteet == * Orlando Pirates Transfermarkt-sivustolla * Orlando Pirates National Football Teams -sivustolla Luokka:Eteläafrikkalaiset jalkapalloseurat Luokka:Johannesburgin urheilu Luokka:Vuonna 1937 perustetut urheiluseurat
Balloon Fight

Balloon Fight () on Nintendon kehittämä ja julkaisema tasohyppelypeli, joka julkaistiin alun perin vuonna 1984 kolikkopelinä. Peli on myöhemmin julkaistu myös Nintendo Entertainment Systemille, Game Boy Advancelle. Peli on julkaistu myös NEC PC-8801:lle ja Sharp X1:lle. Peli on julkaistu uudelleen Nintendon Virtual Consolelle ja se oli yksi marraskuussa 2016 julkaistun Nintendo Classic Mini -pelikonsolin peleistä. Pelin on suunnitellut Yoshio Sakamoto ja NES-version ohjelmoinnin on tehnyt Satoru Iwata. == Pelaaminen == Pelissä ohjataan hahmoa, joka lentää kahdella ilmapallolla. Ideana on pudottaa kaikki kentässä lentävät viholliset, jolloin pääsee seuraavalle tasolle. Jos vihollinen osuu pelaajaan, pelaaja menettää toisen ilmapalloistaan. Jos vihollinen osuu toisen kerran, pelaaja putoaa ja syntyy uudelleen. Jos pelaaja menettää kaikki elämänsä, peli päättyy. Peli sisältää myös kaksinpelitilan. == Lähteet == == Aiheesta muualla == * * * Luokka:Vuoden 1984 videopelit Luokka:Tasohyppelyt Luokka:Kolikkopelit Luokka:Nintendo Entertainment System -pelit Luokka:Game Boy Advance -pelit Luokka:Sharp X1 -pelit Luokka:NEC PC-8801 -pelit Luokka:Virtual Console -pelit Luokka:Nintendon julkaisemat videopelit
Jaana Pesonen

Jaana Pesonen (s. 21. toukokuuta 1962 Jyväskylän mlk) on suomalainen näyttelijä ja ääninäyttelijä. Hän on valmistunut teatteritaiteen maisteriksi teatterikorkeakoulusta vuonna 2001. Pesonen on näytellyt useissa televisiosarjoissa. Vuonna 2007 hän esiintyi rouva Ruutuna kuusiosaisessa Muistikuvaputki-sarjassa, joka kertoi suomalaisen television 50-vuotisesta historiasta. Hän palasi rooliin myös vuosina 2009 ja 2011. Vuodesta 2014 lähtien hän on näytellyt Yle TV2:n ja 2018 Ruudun ja Nelosen sairaaladraamassa Syke ylilääkäri Marjut Blomia. == Filmografia == === Elokuvat === Vuosi Elokuva Rooli 1992 Kesän viimeinen päivä Maarit 2000 Pelon maantiede Konkonen 2007 Katve Pietron äiti 2008 Putoavia enkeleitä Ailan äiti 2021 Syke-elokuva: Hätätila Marjut Blom Syke: Särkynyt sydän === Lyhytelokuvat === Vuosi Lyhytelokuva Rooli 1999 Greippi Miisan äiti 2004 Tarralenkkarit 2011 iVOTE === Televisiosarjat === Vuosi Sarja Rooli 1997 Sydän toivoa täynnä Saara Hänninen 2003 Remontti Johanna Hovimäki Alman huonetoveri 2007–2010 Sydänjää Virpi 2007–2011 Muistikuvaputki Rouva Ruutu 2008 Harvoin tarjolla Natalia Kärhö 2009, 2011 Salatut elämät Reija Jokinen 2011 Tappajan näköinen mies Helena Kotikatu Mervi Töyräs 2014 Toisen kanssa Tanjan äiti 2014– Syke Marjut Blom 2023 Lahti 2001 Tarja Halonen 2024 Karkurit Jaanan työnantaja == Lähteet == == Aiheesta muualla == * * * Jaana Pesosen profiili Näyttelijäliiton sivuilla Luokka:Suomalaiset näyttelijät Luokka:Suomalaiset ääninäyttelijät Luokka:Vuonna 1962 syntyneet Luokka:Elävät henkilöt
SU-85

SU-85 on neuvostoliittolainen, toisessa maailmansodassa käytetty rynnäkkötykki. Sen päätarkoitus oli panssaritorjunta. Vaunuja rakennettiin noin 2 000 kappaletta. == Nimi == SU-85:n nimen alkuosa SU on lyhenne sanoista samohodnaja ustanovka (, ). Nimen loppuosa tulee vaunussa käytetystä 85 millimetrin tykistä. == Historia == KV-1:n ja T-34:n 76 millimetrin tykki oli tehoton syksyllä 1942 käyttöön tullutta Saksan uutta Tiger-vaunua vastaan, ja myöhemmin saatiin tietoja uusista Saksan kehittämistä panssarivaunuista. Tästä syntyi tarve kehittää uusi, järeämmällä tykillä varustettu panssarivaunu. SU-85:n kehittäjänä toimi Lev S. Trojanov. Se on muunnos 122 millimetrin haupitsilla varustetusta SU-122-telatykistä, johon on sijoitettu pääaseeksi 85 millimetrin D-5S-tykki. SU-122 puolestaan perustuu T-34-vaunun alustaan. SU-85:n tuotanto aloitettiin kesällä 1943, ja ensimmäiset vaunut saatiin käyttöön elokuussa. SU-85:ssä oli erinomainen liikkuvuus ja matala profiili, mutta mallin tuotanto lopetettiin vuoden 1944 lopulla, kun T-34:n samalla tykillä varustettu versio T-34-85 tuli käyttöön. Sen käyttö Neuvostoliitossa lopetettiin pian sodan jälkeen, mutta vaunua vietiin moniin Neuvostoliiton kumppanivaltioihin. Pohjois-Koreassa ja Vietnamissa sitä käytettiin vielä monia vuosia. SU-85:n korvasi 100 millimetrin D-10-tykillä varustettu SU-100. == Muunnokset == * SU-85M oli muokattu versio, jossa oli SU-100-tyyppinen komentajan kupoli. * WPT-34 oli puolalainen 1960-luvulla tuotettu muunnos SU-85:stä, T-34:stä ja SU-100:sta. Toimi korjaus- ja huoltoajoneuvona. == Lähteet == == Aiheesta muualla == Luokka:Neuvostoliiton toisen maailmansodan panssarivaunut Luokka:Neuvostoliittolaiset rynnäkkötykit
Tiamylaali

Tiamylaali tai tiosekonaali (tuotemerkki Surital) on barbituraattijohdannainen lääkeaine joka kehitettiin 1950-luvulla. Sillä on sedatiivinen, epileptisiä kouristuksia poistava ja hypnoottinen vaikutus. Se on hyvin voimakas mutta lyhytvaikutteinen lääke. Tiamylaalia käytetään edelleen, pääasiassa leikkausten esilääkityksenäHsieh MY, Hung GY, Hsieh YL, Chang CY, Hwang B. Deep sedation with methohexital or thiamylal with midazolam for invasive procedures in children with acute lymphoblastic leukemia. Acta Paediatrica Taiwan. 2005 Sep-Oct;46(5):294–300. tai kouristusten ehkäisyssä ja poistamaan anestesialääkkeiden sivuvaikutuksia.Tsai CJ, Wang HM, Lu IC, Tai CF, Wang LF, Soo LY, Lu DV. Seizure after local anesthesia for nasopharyngeal angiofibroma. Kaohsiung Journal of Medical Sciences. 2007 Feb;23(2):97–100. Tiamylaali on tiobarbitaalimuunnos sekobarbitaalista. == Lähteet == Luokka:Barbituraatit
Aili Hildén

Aili Dagmar Hildén (o.s. Kuutti, 19. marraskuuta 1898 Mikkeli – 19. kesäkuuta 1984)Hietaniemen hautausmaa, vanha alue, kortteli 9, rivi 43, hauta 617 oli suomalainen näyttelijä. Hän oli parhaimmillaan kultivoituneiden kypsien tai suorasanaisten naishahmojen tulkitsijana.Näyttelijänä Suomessa, s. 335 ==Elämä ja ura== Aili Hildénin vanhemmat olivat leipuri Evert Aleksander Kuutti ja Marianne Hagelberg. Hän aloitti näyttelijänuransa Kansan Näyttämöllä 1927–1929.Kotimaisia näyttämötaiteilijoita sanoin ja kuvin, s. 87 Sen jälkeen hän oli kiinnitettynä Viipurin Kaupunginteatteriin 1929–1936 ja Tampereen Teatteriin 1936–1956.Suomen teatterit ja teatterintekijät 1974, s. 241 Viipurin-vuosiensa aikana Hildén kasvoi monipuoliseksi ja tekniikaltaan taitavaksi näyttelijäksi. Vaativien tragediennen tehtävien lisäksi hän kunnostautui komediallisissa rooleissa. Hän oli myös laulu- ja tanssitaitoinen, mikä toi oman lisäarvonsa operettitehtäviin.Tunteen tulet, taiteen tasot, s. 267 Hildénin näyttämötaiteellisia tehtäviä olivat muun muassa Marietta (näytelmässä Bajadeeri), Fiammetta (Boccaccio), rouva Phelps (Hopeaside) ja Lavinia (Murheesta nousee Elektra).Teatterin maailma 1950, s. 160Teatterin maailma 1965, s. 168 Keith Winterin avioliittodraamassa Kirkas hetki Hildén näytteli Mariellan roolin, luonnetehtävän jossa hänen hieman epäsuomalainen näyttelijänlaatunsa pääsi oikeuksiinsa.Näyttelijänä Suomessa, s. 217 Aili Hildén palkittiin Pro Finlandia -mitalilla vuonna 1952. Hildénin aviopuoliso oli näyttämötaiteilija Sven Hildén. Hänellä oli poika Pertti (s. 1929). ==Lähteet ja viitteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 *Teatterin maailma - Maamme teatterit ja niiden taiteilijat, toim. Veistäjä, Verneri, Kustannusosakeyhtiö Tammi, Helsinki 1950 *Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965 *Suomen teatterit ja teatterintekijät, toim. Martin, Timo, Niemi, Pertti ja Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5 *Rajala, Panu: Tunteen tulet, taiteen tasot - Tampereen teatteri 1904–2004, Kustantaja: Tampereen teatteri, ISBN 9789529943708 *Koski, Pirkko: Näyttelijänä Suomessa, © Pirkko Koski, Suomen näyttelijäliitto ja WSOY 2013, ISBN 978-951-0-39549-3 ===Viitteet=== Luokka:Suomalaiset näyttelijät Luokka:Pro Finlandia -palkitut Luokka:Vuonna 1898 syntyneet Luokka:Vuonna 1984 kuolleet
Z Nation

Z Nation on yhdysvaltalainen post-apocalypse-, kauhu- ja draamasarja, jota alettiin esittää 12. syyskuuta 2014 Syfy-kanavalla. Sarjan ensimmäinen tuotantokausi koostuu 13 jaksosta ja toinen tuotantokausi 15. Sarja saa kolmannen tuotantokauden syksyllä 2016. == Juoni == Kolme vuotta sitten Yhdysvaltoihin levisi zombiepidemia, joka sai maan romahtamaan. Sarja kertoo ihmisryhmästä, joka matkaa New Yorkista Kaliforniaan tavoitteenaan viedä sinne selviytyjä, joka on immuuni epidemialle. Kaliforniassa on viimeinen toimiva laboratorio, joka tarvitsee selviytyjän verta kehittääkseen hoidon epidemialle. Selviytyjällä on kuitenkin synkkä salaisuus, jonka vuoksi muut ovat vaarassa. == Näyttelijät== == Jaksot == * Luettelo televisiosarjan Z Nation jaksoista ==Lähteet== == Aiheesta muualla == * Sarja Rotten Tomatoesissa Luokka:2010-luvun yhdysvaltalaiset kauhusarjat Luokka:Yhdysvaltalaiset toimintasarjat Luokka:Yhdysvaltalaiset draamasarjat Luokka:Syfyn televisio-ohjelmat Luokka:Post-apocalypse-televisiosarjat
Mengerin pesusieni

Mengerin pesusieni on fraktaali. Itävaltalainen matemaatikko Karl Menger keksi kaavan, joka kuvaa samanaikaisesti kasvavaa pinta-alaa ja pienenevää tilavuutta. == Fraktaalin rakenne == * 0. Lähtökohtana on kuutio. * 1. Ensimmäiseksi kuution jokainen sivu jaetaan yhdeksään osaan, ja kunkin sivun sekä koko kuution keskimmäiset osat poistetaan. Tällöin syntyy ensimmäisen tason fraktaali, joka koostuu 20 kuutiosta. * 2. Seuraavaksi sama prosessi tehdään jokaiselle ensimmäisen tason fraktaalin kuutiolle. Tällöin syntyy toisen tason fraktaali, joka koostuu 400 kuutiosta. * 3. Kolmannen tason fraktaali syntyy vastaavalla tavalla, ja se koostuu 8000 kuutiosta. Näin voidaan jatkaa loputtomasti. ==Lähteet== ==Aiheesta muualla== * Nanoteknologia, Innovaatioita huomisen hyväksi. Luokka:Fraktaalit
Käpykaktus

Käpykaktus (Strombocactus disciformis) on meksikolainen kaktuskasvien heimoon kuuluva laji. Se on ainoa laji suvussaan. Tieteellinen ja myös suomenkielinen nimi viittaa kasvin muotoon. Käpykaktuksen lähimpiä sukulaisia ovat tyynykaktukset (Aztekium).Anderson 2001:651 == Ulkonäkö ja koko == Käpykaktus on pieni, yksi- tai joskus monivartinen kasvi, jonka varsi on litistynyt tai lähes pallomainen ja 2–12 cm korkea. Varren kyhmyt ovat limittäisiä, melko kovia, ylhäältä litteitä, alta kiilamaisia ja harmaanvihreitä. Niiden kärjissä sijaitsevat areolit, joissa on yhdestä neljään lyhytikäistä, tavallisesti pystyä ja kärjestään tummanharmaata, tyveltään harmaanvalkeaa piikkiä. Kukat kehittyvät varren keskelle, ja niissä on suppilomainen, kermanvärinen tai magentanpunainen kehä. Pohjuksessa on pieniä suomuja, jotka muuntuvat vähitellen verholehtimäisiksi kehälehdiksi. Magentanväriset hedelmät ovat kypsinä lähes meheviä, avautuvia, suomuisia, pitkänomaisia, ja kehälehdet ovat niissä jäljellä. Siemenet ovat ruskehtavia, hieman päärynänmuotoisia, ja niissä on kookas strofioli eli siemenen levittäjiä houkutteleva ravintolisäke. == Levinneisyys == Käpykaktus esiintyy luonnossa kahtena alalajina. S. disciformis subsp. disciformis kasvaa suurina joukkoina useilla paikoilla Meksikon Querétaron ja Hidalgon osavaltioissa. Alalaji S. disciformis subsp. esperanzae kasvaa pieninä populaatioina Guanajuaton osavaltiossa. Käpykaktus kasvaa vaikeakulkuisessa maastossa jyrkillä kalkkikivikallioilla, mutta silti sitä uhkaa laiton kerääminen. == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-0 * Strombocactus disciformis Kassu – Kasvien suomenkieliset nimet. Finto === Viitteet === == Aiheesta muualla == * Strombocactus disciformis, subsp. disciformis. Cacti Guide * Strombocactus disciformis. Plant Lust Luokka:Kaktuskasvit Luokka:Uhanalaiset kasvit
Fiona Timantti

Fiona Timantti (oik. Heli Karhunen, s. 1982 Vantaa) on suomalainen modisti ja bloggari. Hän työskentelee Mary Pelanteen vanhassa hattukaupassa Helsingin Punavuoressa. Fiona Timantti on myös hänen hattujensa tuotemerkki. Fiona Timantti valmistaa päähineitä erityisesti burleskitaiteilijoille. Hattuja ovat käyttäneet esimerkiksi burleskitaiteilija LouLou D’vilille ja laulaja Lana Del Rey. Valtaosa tilatuista hatuista menee ulkomaille kuten Saksaan ja Ranskaan. Vaatesuunnittelija Antti Asplund tilasi häneltä päähineitä Berliinin muotiviikoille 2014. Vuonna 2012 Fiona Timantti teki Mouse Fatale -nimisen hatun ja välitti sen muotisuunnittelija Mert Otsamon avulla Lady Gagalle. Myöhemmin yhdysvaltalainen muotikuvaaja Terry Richardson kuvasi Lady Gagan ja hatun ja julkaisi kuvan blogissaan. Fiona Timantti tekee myös puvustajan, dj:n ja mallin töitä. Hän on tehnyt asusteita elokuviin Iron Sky ja Rölli ja kultainen avain. Vuonna 2012 Fiona Timantti esiintyi Yle TV2:n esittämässä Blogistania-ohjelmassa. Koulutukseltaan Karhunen on vaatetusalan artesaani. Lisäksi hän on opiskellut modistiksi Helsingin palvelualojen oppilaitoksessa ja on myös teatteripukujen valmistaja. Hän valmistui modistimestariksi 2021. Hän on opettanut modisteja Stadin ammattiopistossa. == Lähteet == == Aiheesta muualla == * Fiona Timantin verkkosivut * Fiona Timantin Diamond Stash -blogi Luokka:Suomalaiset muotisuunnittelijat Luokka:Vuonna 1982 syntyneet Luokka:Elävät henkilöt Luokka:Vaatemerkit
Mark Barberio

Mark Barberio (s. 23. maaliskuuta 1990) on kanadalainen jääkiekkoilija, joka pelaa KHL-joukkue Severstal Tšerepovetsissa. Tampa Bay Lightning varasi hänet kuudennella kierroksella vuoden 2008 NHL:n varaustilaisuudessa. == Ura == Barberio pelasi QMJHL-joukkueissa Cape Breton Screaming Eaglesissa ja Moncton Wildcatsissa neljän kauden ajan. Hänet valittiin QMJHL:n vuoden tulokkaiden tähdistöön kaudella 2006–2007 ja viimeisellä kaudellaan 2009–2010 QMJHL:n toiseen tähdistöön. 28\. toukokuuta 2010 Tampa Bay Lightning kiinnitti Barberion kolmeksi vuodeksi tulokassopimuksella. 9\. huhtikuuta 2013 Barberio teki NHL-debyyttinsä Tampa Bayssa Ottawa Senatorsia vastaan. == Lähteet == * Luokka:Kanadalaiset jääkiekkoilijat Luokka:Kanadanitalialaiset Luokka:Tampa Bay Lightningin varaamat pelaajat Luokka:Vuonna 1990 syntyneet Luokka:Elävät henkilöt
Villars-luokka

Villars-luokka oli Ranskan laivaston neljän puurunkoisen aluksen muodostama risteilijäluokka. == Alukset == Villars-luokan risteilijätGardiner, Robert s. 319 Nimi Telakka Kölinlasku Vesille Palvelukseen Kohtalo Forfait Arsenal de Toulon 1876 1879 1880 poistettu 1897 Magon Arsenal de Cherbourg 1877 1880 1882 poistettu 1896 Roland Arsenal de Cherbourg 1877 1882 1885 poistettu 1898 Villars Arsenal de Cherbourg 1875 1879 1881 poistettu 1896 == Lähteet == * === Viitteet === *
Rangaistusluettelo

Rangaistusluettelo oli aiemmin Suomessa tuomioistuinten pitämä rekisteri vapausrangaistuksiin tuomituista henkilöistä. == Säännökset rangaistusluettelosta 1930-luvun Suomessa == Vapausrangaistuksiin tuomituista henkilöistä oli pidettävä rangaistusluetteloa yleisissä alioikeuksissa. Luetteloon merkittiin rikoksentekijän nimi, ammatti ja asuinpaikka, rikoksen laatu, vapausrangaistuksen laji ja määrä sekä kaikki muut rangaistusseuraamukset, lainkohta, johon rangaistus perustui, ja päivä, jolloin tuomio ja tuomitusta esitetty papintodistus oli annettu sekä papintodistuksen numero ja kirkonkirjan sivu. Jos asianosainen oli ilmoittanut tyytymättömyyttä tuomioon tai jos tuomittu pidettiin vangittuna, tämä merkittiin myös luetteloon.Asetukset 20.11.1896 ja 9.7.1918. Jos vangittu henkilö oli tuomittu vapausrangaistukseen, tuomari maalla ja alioikeus kaupungissa oli velvollinen viimeistään neljän päivän kuluessa lähettämään läänin maaherralle täytäntöönpanoa varten tuomittua koskevan otteen rangaistusluettelosta. Myös vankipassiin oli merkittävä ne ilmoitukset, joiden nojalla täytäntöönpanoon saattoi ryhtyä, jos se alkoi ennen kuin tuomio oli saavuttanut lainvoiman. == Katso myös == * Sakkoluettelo == Lähteet == === Lakiviitteet === Luokka:Rekisterit Luokka:Suomen oikeushistoria
J. T. Brown

Joshua Thomas Brown (s. 2. heinäkuuta 1990) on yhdysvaltalainen jääkiekkoilija, joka pelaa NHL-seura Anaheim Ducksissa. == Ura == Brown teki Tampa Bay Lightningin kanssa 28. maaliskuuta 2012 kahden vuoden tulokassopimuksen. Joukkueen General Manager Steve Yzerman kertoi olevansa innokas näkemään hänet pelaamassa. == Lähteet == * Luokka:Yhdysvaltalaiset jääkiekkoilijat Luokka:Vuonna 1990 syntyneet Luokka:Elävät henkilöt
Pieni laulu vapaudesta – levytyksiä vuodelta 1973

Pieni laulu vapaudesta – levytyksiä vuodelta 1973 on Jukka Kuoppamäen 5. syyskuuta 2014 julkaistu kokoelma-albumi hänen tuotannostaan vuodelta 1973. Se sisältää kokonaisuudessaan hänen studioalbuminsa Wounded Knee, Kultaa tai kunniaa, Blue and White ja Blau und Weiß. Lisäksi mukana on singleraita ”Pasaatituuli”, sekä kaksi ennenjulkaisematonta saksankielistä levytystä.Jukka Kuoppamäki: Pieni laulu vapaudesta -albumin kansilehden tiedot. == Kappaleet == *Wounded Knee: (CD 1: 1–12) *Kultaa tai kunniaa: (CD 1: 13–24) *Blue and White: (CD 2: 1–12) *Blau und Weiß: (CD 2: 13–24) *Singleraita: (CD 1: 25) *Ennenjulkaisemattomat kappaleet: (CD 1: 26 & CD 2: 25) === CD 1 === # # # # # # # # # # # # # # # # # # # # # # # # # # === CD 2 === # # # # # # # # # # # # # # # # # # # # # # # # # == Lähteet == Luokka:Jukka Kuoppamäen kokoelma- albumit Luokka:Vuoden 2014 kokoelma-albumit Luokka:Rocket Recordsin albumit
Nicolas Grunitzky

Nicolas Grunitzky (5. huhtikuuta 1913 Atakpamé Togomaa – 27. syyskuuta 1969 Pariisi) oli vuonna 1960 itsenäistyneen Togon toinen presidentti, virassa vuodesta 1963 vuoteen 1967. Sitä aiemmin hän toimi Togon pääministerinä 1956–1958 maan ollessa vielä Ranskan siirtomaa. Grunitzky nousi presidentiksi vuoden 1963 vallankaappauksessa, joka maan sotilaiden tuella syrjäytti ja murhasi Grunitzkyn poliittisen vastustajan ja ensimmäisen presidentin Sylvanus Olympion. Grunitzky syntyi 1913 puolalais-saksalaisen isän ja togolaisen joruba-äidin poikana. Hän opiskeli insinööriksi Pariisissa 1930-luvulla ja toimi Ranskassa rautatievirkamiehenä ennen kuin perusti oman yrityksen. Toisen maailmansodan aikana hän otti osaa vastarintaliikkeen toimintaan. Grunitzky valittiin Ranskan kansalliskokouksen jäseneksi Togon edustajana 1955. Seuraavana vuonna Ranska alkoi myöntää merentakaisille alueilleen itsehallintomahdollisuuksia, ja Grunitzky nousi Togon paikallishallituksen pääministeriksi. Vuoden 1958 vaaleissa Grunitzkyn puolue Parti togolais du progrès (PTP) kärsi tappion, ja valtaan nousi täyttä itsenäisyyttä tavoitellut Comité de l’unite togolaise (CUT), johtajanaan Sylvanus Olympio. Pian Grunitzky perusti uuden puolueen nimeltä Union démocratique des populations togolaises, mutta se ei saanut menestystä vuonna 1960 itsenäistyneen maan politiikassa. Grunitzky, joka oli Olympion vaimon velipuoli, syrjäytti tämän verisesti vuonna 1963.Ilvessalo, Jaakko: ”Grunitzky, Nicholas (1913)”, teoksessa Nicolas Grunitzky kokosi laajan hallituksen rauhoittaakseen eri poliittisia osapuolia, mutta hänet syrjäytti 1967 verettömässä vallankaappauksessa Gnassingbé Eyadéma. Grunitzky sai poliittisen turvapaikan Norsunluurannikolta. Vuonna 1969 hän loukkaantui auto-onnettomuudessa Norsunluurannikolla ja kuoli vammoihinsa sairaalassa Pariisissa.Nicolas Grunitzky, Biographie extraite du dictionnaire des parlementaires français de 1940 à 1958 (La documentation française), Ranskan kansalliskokous. Viitattu 30.10.2014. ==Lähteet== Luokka:Togon presidentit Luokka:Togon pääministerit Luokka:Liikenneonnettomuudessa kuolleet Luokka:Vuonna 1913 syntyneet Luokka:Vuonna 1969 kuolleet
Vankipassi

Vankipassi oli aikaisemmin Suomessa asiakirja, joka toimi tietojen rekisterinä vankien kuljetuksessa. Vankipassiksi kutsutaan myös Suomen nykylainsäädännän mukaista tuomioistuimen määräämän vankeusrangaistuksen täytäntöönpanokirjaa. == Säännökset vankipassista 1930-luvun Suomessa == Sen viranomaisen, joka määräsi vangin kuljettamisesta, oli laadittava vankipassi kuljetettavaa vankia varten. === Vankipassin sisältö === Vankipassissa oli mainittava vangin suku- ja etunimet, vangin ammatti ja kotipaikka, vangitsemisen syy, paikka, johon vanki lähetettiin, passittamisen tarkoitus, oliko vanki kahlehdittava ja miten kahlitseminen tuli suorittaa, passin päivämäärä ja numero sekä passittaja. Jos vanki oli tuomittu rangaistukseen, passiin merkittiin myös sen rikoksen laatu, josta rangaistus oli tuomittu, sekä lainkohta, johon päätös perustui. Passiin merkittiin myös, oliko vanki ilmoittanut tyytymättömyyttä päätökseen sekä alistaminen, jos se oli tapahtunut. Jos vangin epäiltiin yrittävän karata, tästä piti tehdä merkintä vankipassiin. === Luettelo vankipasseista === Vankeja passittavien viranomaisten tuli pitää passituksista luetteloa, josta kävi ilmi passin numero kunakin vuonna, päivämäärä, passitetun nimi sekä paikka, johon vanki oli lähetetty. Vankien kuljetuksesta oli kuljetuksia toimittavan pidettävä päiväkirjaa.Asetus vankien kuljetuksesta (13.7.1926). == Lähteet == === Lakiviitteet === Luokka:Rekisterit Luokka:Vankeinhoito
Mark Borowiecki

Mark Borowiecki (s. 12. heinäkuuta 1989) on kanadalainen uransa lopettanut jääkiekkoilija. == Ura == Borowiecki pelasi vuosina 2006–2008 CJHL-joukkue Smiths Falls Bearsissa. Sen jälkeen hän pelasi Clarksonin yliopistossa, josta Ottawa Senators varasi hänet viidennellä kierroksella vuoden 2008 varaustilaisuudessa. Borowiecki pelasi kolme kautta ECAC-joukkue Golden Knightsissa, jossa teki 12 maalia ja syötti 20. Hän oli joukkueen kapteeni kaudella 2010–2011. 11\. maaliskuuta 2011 Ottawa Senators teki Borowickin kanssa kahden vuoden tulokassopimuksen. Hän liittyi Ottawan farmijoukkue Binghamton Senatorsiin loppukaudeksi 2010–2011. Yhdeksän runkosarjaottelun jälkeen Borowiecki sai 20 pudotuspeliottelussaan tililleen kaksi syöttöpistettä ja kahdeksan jäähyminuuttia Senatorsin voittaessa Calder Cupin. 17\. tammikuuta 2012 Borowiecki kutsuttiin ylös NHL:ään lännen vieraskiertueelle. Hän teki NHL-debyyttinsä 19. tammikuuta Ottawan 4–1 -voitossa San Jose Sharksista. Hän pelasi Chris Phillipsin kanssa kolmannessa puolustajaparissa. Borowiecki palasi Binghamtoniin viikkoa myöhemmin. Työsulkukaudella 2012–2013 Borowiecki pääsi aloittamaan kauden Ottawan kokoonpanossa Jared Cowenin loukkaannuttua. Hän onnistui vahvalla fyysisellä pelaamisellaan pitämään itsensä Ottawan NHL-kokoonpanossa. Borowiecki palasi Binghamtoniin kuuden Ottawassa pelatun pelin jälkeen. Borowiecki teki NHL- uransa ensimmäisen maalin 7. marraskuuta 2013 ohittaessaan Montreal Canadiensin maalivahti Carey Pricen. 18. elokuuta 2014 Borowiecki ja Ottawa tekivät kolmen vuoden pituisen jatkosopimuksen, jonka arvo oli 3,3 miljoonaa dollaria. https://www.nhl.com/news/senators-borowiecki-agree-to-terms-on- extension/c-728541 Lokakuussa 2020 Borowiecki teki vapaana agenttina Nashville Predatorsin kanssa kaksivuotisen ja yhteensä neljän miljoonan dollarin arvoisen sopimuksen. https://ottawasun.com/sports/hockey/nhl/ottawa- senators/snapshots-ex-senators-mark-borowiecki-bobby-ryan-find-new-homes-on- day-1-of-free-agency Helmikuussa 2022 Borowiecki teki Predatorsin kanssa yksivuotisen ja 900 000 dollarin arvoisen jatkosopimuksen. https://www.tsn.ca/nashville-predators-mark-borowiecki-one- year-900k-extension-1.1760216 == Lähteet == Luokka:Kanadalaiset jääkiekkoilijat Luokka:Ottawa Senatorsin varaamat pelaajat Luokka:Vuonna 1989 syntyneet Luokka:Elävät henkilöt
Brian Stock

Brian Stock (s. 8. kesäkuuta 1939) on yhdysvaltalainen historioitsija, joka on tutkinut kirjallisuutta, lukemista ja ajattelua antiikin aikana ja keskiajalla. Hänen tuotantonsa on keskittynyt lukemisen, mielen sekä uskonnollisen ja sekulaarin mietiskelyn suhteeseen toisiinsa edellä mainittuna ajanjaksona. Stock on erikoistunut myöhäisantiikin kirjallisuuteen ja yhteiskuntaan, Augustinukseen, lukemisen historiaan antiikista 1500-luvulle, 1100-luvun kulttuuriin ja yhteiskuntaan, keskiajan kirkkohistoriaan ja joihinkin osiin renessanssifilosofiasta. Brian Stock suoritti kandidaatin tutkintonsa Harvardin yliopistossa ja tohtorin tutkintonsa Cambridgen yliopiston Trinity Collegessa. Hän on opettanut useissa yliopistoissa Euroopassa, Kanadassa ja Yhdysvalloissa, muun muassa Cambridgessa, Toronton yliopistossa, Kalifornian yliopiston Berkeleyn-kampuksessa ja École des hautes études en sciences socialesissa Pariisissa. Vuosina 1997–1998 hän hoiti Collège de Francen kansainvälistä professuuria (Chaire internationale) ja vuosina 2000–2001 Berkeleyn Sather-professuuria. Stock on Toronton yliopiston yleisen kirjallisuustieteen emeritusprofessori. Brian Stockille myönnettiin Antonio Feltrinelli -palkinto vuonna 2007. == Teokset == Brian Stockin keskeiset teokset ovat: * Myth and Science in the Twelfth Century (Princeton, 1972) * The Implications of Literacy (Princeton, 1983) * Listening for the Text (Baltimore, 1990) * Augustine the Reader (Harvard University Press, 1996) * After Augustine (University of Pennsylvania Press, 2001) == Lähteet == Luokka:Yhdysvaltalaiset historioitsijat Luokka:Kirjallisuudentutkijat Luokka:Yhdysvaltalaiset professorit Luokka:Elävät henkilöt Luokka:Vuonna 1939 syntyneet
Perlisin lippu

Perlisin lippu on Malesian Perlisin osavaltion tunnus. Lippu koostuu keltaisesta ja sinisestä puoliskosta, joista keltainen kuvaa osavaltion hallitsijaa, Perlisin radžaa ja sininen kuvaa kansaa. ==Lähteet== Luokka:Malesian osavaltioiden ja territorioiden liput